Winslow Homer

**Winslow Homer** (24. veljače 1836. – 29. rujna 1910.) bio je američki slikar i grafičar, poznat po pejzažima i pomorskim motivima, te kao jedan od najznačajnih likovnih umjetnika u SAD-u u 19. stoljeću. Bio je samouki umjetnik, a karijeru je započeo kao ilustrator za novine. Kasnije se preorijentirao na slikanje uljenim bojama, da bi kasnije radio u akvarelu.

## Biografija
Winslov Homer se u djetinjstvu i mladosti počeo baviti likovnom umjetnošću kao samouki slikar, uglavnom pod utjecajem majke koja je slikala akvarele. Godine 1855. radio je kao šegrt u jednoj litografskoj radionici u Bostonu. Počevši od 1857. surađivao je kao ilustrator za različite časopise, najviše za *Harper's Weekly Magazine* i *Ballou's Pictorial Magazine*.

Njegova likovna djela su karakterizirana jednostavnim oblicima i vrlo oštrim konturama, u jakom kontrastu svijetla i sjene. Ovaj način slikanja će biti karakterističan za Homera tijekom cijele umjetničke karijere.

Godine 1859. Winslow Homer se seli u New York, gdje nastavlja raditi kao ilustrator za knjige i časopise i gdje otvara atelje, započinjući tako pravu slikarsku karijeru. S izbijanjem Američkog građanskog rata, Homer je više puta posjetio prve crte bojišnice, pogotovo one u Virginiji, slikajući prizore bitaka i vojničkog života, prizore koje je slikao još dugo godina isključivo po sjećanju. Kako bi prikazao ratne scene počeo je ozbiljnije koristiti tehniku uljenih boja, kojima je realistički s hladnom objektivnošću prikazao svu surovost rata . Godine 1867. preselio se na godinu dana u Pariz, gdje se upoznaje s radom impresionista.

Iako s impresionizmom ima puno dodirnih točaka, kao npr. posebna pažnja prema prirodnoj svjetlosti i slikanje u prirodi, impresionisti nisu nikad posebno utjecali na Homera.

Godine 1873. počinje koristiti tehniku akvarela i u kratko vrijeme ova tehnika postaje jednako važna kao i ulje na platnu. Scene prikazane akvarelom uglavnom prikazuju idilične scene života na selu i poznata turistička središta s otmjeno odjevenim ženama i djecom u igri. Slike iz tog razdoblja karakterizira svježi i opušteni stil. Homer se 1881. seli u Englesku na obalu Northumberlanda i tamo ostaje dvije godine, gdje mu se budi interes za more i život ribara i njihovih obitelji, koje prikazuje u nizu slika kako akvarelom tako i uljem na platnu. U povratku u SAD, Homer se seli u gradić Prout's Neck, na obali Mainea, gdje kreira većinu najvažnijih slika s temom mora i života vezanog uz more. Kako bi pronašao inspiraciju za slikanje scena vezanih uz more, od 1884. Homer često putuje u obalne i otočne zemlje kao Floridu, Kubu i Bahame. Veći dio mnogih slika ovog razdoblja su akvareli koji odišu spontanošću i gotovo impresionističkom svježinom, zadržavajući uvijek svoj temelj u realizmu. U ovom je razdoblju često nastojao prikazati dramatičnost borbe čovjeka protiv sila prirode, uglavnom prikazom usamljenih mornara na malim plovilima usred olujnog mora. Jedna od najpoznatijih slika ove vrste je "*The Fog Warning*", ulje na platnu koji prikazuje bješnjenje oluje na moru iz perspektive mornara na malom plovilu. Homerov cilj, međutim, nije realistički prikaz scene, usprkos slikanju s mnoštvom detalja. Njega je više zanimao prikaz dramatičnosti teških situacija u kojem se nalazi čovjek, njegova usamljenost u borbi protiv sila prirode i indiferencija prirode naspram ljudskog života i njegove patnje.

Ekspresivnost u njegovim zrelim djelima imala je velik utjecaj na kasnije slikare realizma u Sjevernoj Americi.

Winslow Homer je umro 29. rujna 1910. u svojoj kući u Prout's Necku.

## Galerija slika

Image:Bayonet-charge-1250.jpg| *The War for the Union*, 1862., drvorez
Image:Winslow Homer The Bridle Path, White Mountains.jpg| *The Bridle Path*, 1868., uljene boje (Clark Art Institute)
Datoteka:A Rainy Day in Camp by Winslow Homer 1871.jpeg|*A Rainy Day in Camp*, 1871., ulje na platnu. Privatna zbirka.
Datoteka:Gloucester Harbor Winslow Homer 1873.jpeg|*Gloucester Harbor*, 1873., ulje na platnu. Nelson-Atkins Museum of Art
Datoteka:Song of the Lark Winslow Homer 1876.jpeg|*Song of the Lark*, 1876., ulje na platnu. Chrysler Museum of Art
Datoteka:Camp Fire Winslow Homer.jpeg|*Camp Fire*, 1877&ndash;1878., ulje na platnu. Metropolitan Museum of Art
Datoteka:Perils of the Sea Winslow Homer 1881.jpeg|*Perils of the Sea*, 1881., akvarel. Sterling and Francine Clark Art Institute
Datoteka:Winslow Homer - Santiago de Cuba, Street Scene.jpg|*Santiago de Cuba: Street Scene*, 1885. akvarel i ugljen. Yale University Art Gallery
Image:Improve the present hour - Winslow Homer.jpg| *Improve the Present Hour*, 1889., bakrorez
Image:Winslow Homer 005.jpg|*After the Hurricane, Bahamas*, 1899., akvarel (Art Institute of Chicago)
Datoteka:The Red Canoe Winslow Homer 1889.jpeg|*The Red Canoe*, 1889., akvarel, Peabody Collection
Datoteka:1877-winslow-homer-the-new-novel.jpg|*The new novel*, 1877., *Museum of Fine arts*, Springfield


## Izvori

## Literatura
* Murphy, Alexandra R. *Winslow Homer in the Clark Collection*. Williamstown, Mass: Sterling and Francine Clark Art Institute, 1986. 

## Vanjske veze

* Wood, Peter H. "Winslow Homer and the American Civil War" A lecture on Homer's painting "Near Andersonville" and his relationship to the Civil War. *Southern Spaces*, 4 March 2011.
* Half thousand works by Winslow Homer at www.Winslow-Homer.com 
* Winslow Homer in the National Gallery of Art  This Web Feature traces the artist's career from the late 1850s until his death in 1910, and includes zoomable images with high resolution details.
* White Mountain paintings by Winslow Homer 
* Winslow Homer Artwork Examples on AskART. 
* "Winslow Homer: Making Art, Making History"  Exhibition held at the Sterling and Francine Clark Art Institute in 2005. The exhibition website showcases the range of Homer's work&mdash;oil paintings, watercolors, drawings and etchings, as well as approximately 120 wood engravings and other reproductions from the Clark's collections.
* Winslow Homer biography, Metropolitan Museum of Art.
* Winslow Homer Gallery at MuseumSyndicate
* Winslow Homer papers online at the Smithsonian Archives of American Art 
* Philip C. Beam papers, c. 1946- c. 1993; Homer historian and his related collection from the Smithsonian Archives of American Art.